Lav et referat af nedenstående tekst:

Tekst:
Et kraftigt skybrud bevæger sig tirsdag aften og nat ind over Nordjylland - og allerede nu kan det mærkes på vejene. Indtil nu har Nordjyllands Politi fået melding om to færdselsulykker tirsdag eftermiddag, og selv om vagtchef Jesper Sørensen ikke tør konkludere, at ulykkerne skyldes uvejret, så vil han alligevel gerne opfordre nordjyderne til at køre forsigtigt. - Man skal virkelig tænke over at køre efter forholdene, når vejene er så våde, som de er. Det er jo blandt andet for bilisternes skyld, at DMI går ud og advarer om skybrud - for at hjælpe sikkerheden på vej. Det handler ikke kun om at sikre sin kælder, siger vagtchef Jesper Sørensen. Færdselsuheld i Hjørring og Frederikshavn Tirsdag eftermiddag kort før klokken 16 stødte to biler sammen i krydset ved Jakob Knudsens Vej og Tørholmsvej i Hjørring. Den forankørende bil med tre passagerer ombord holdt stille i krydset for at dreje, da den bliver påkørt bagfra af en anden bilist. - Alle fire er kørt til hospitalet med mindre skader. Der er ikke sket alvorlig personskade, oplyser vagtchef Jesper Sørensen. Kort forinden var en 79-årig mand væltet på sin scooter i et solouheld i krydset ved Gærumvej og Samsøvej i det sydlige Frederikshavn ved Bangsbostrand Skole. Manden er kun kommet lettere til skade, og han er blevet kørt til tjek på hospitalet.

Referat:
Kraftig regn og skybrud rammer Nordjylland tirsdag aften og nat - og det kan skabe farlige situationer i trafikken, advarer Nordjyllands Politi.